jacobh
Allen den ghenen die dese loen sullen zien oft horen lesen burg
meesten scepen en raide der stat van loven saluyt doen cont
en kynlic en te weten dat opden datum van desen voir ons
comen is heylwijch hoze beghine weduwe henricx wilen van
daelhem Ende heeft geconstituert gesedt en volcomen macht
sonder wederroeghen
proeuracie ghegeven en auctoriteit gegheven jacope ende
janne hozen gebrueden der vors heylwigen ende wouten van
daelhem sone der vors heylwigen te voren uuten broede indese
met behoirliker manien gedaen oft den eenen van hen bringer
des briefs Alle alsulke saken questien en gescillen als de vors
helwich uutstaende heeft oft namaels hebben soude moghen
teghen wat psone oft voir wat gerichte gheestelic oft weerlic
dat dat zij oft geschien mochte alle hue jairgulde opcomgen
renten pachten vervallen goeden beruerlic en omberuerlic
zoe wair die inden lande van brabant oft dair buyten gelege
zijn hoedanich die zijn en te wat plaetsen oft steden dat dat
wesen mochte in eniger manien Te verwaren te manen te
teysschen opte voren en tontfanghen dair voir te panden te
dagen te beleiden rastemente te doen leggen die met rechte
texequeren te vervolgen te vorden alle scepen brieve met
rechte te vonissen en texphoteren na costume en gewoente
vanden plaetsen dair dat behoen sal oft behoeve zoude mogen
Ende ofs noet geborde voir alle richten gheestelic ende
weerlic met rechte hue saken te constesteren te declineren
texcipieren te recovenieren te verantweerden te bescudden
te bedingen alle gescrifte en libelle overtegheven ende
te nemen te repliceren te dupliceren also wel int principael
als int arcessor also dicwille en menich werven als des
te doen sal zijn en behoen sal alle hue saken met rechte
te wynnen te verliesen bij veroepe oft appellacien te
mogen vervolgen de vonissen van dien en allen anden
huen constitucien aengaende also wale int loentore als